CELEX: 32021D1802
Language: hr
Date: 2021-06-10 00:00:00
Title: Odluka Komisije (EURATOM) 2021/1802 od 10. lipnja 2021. u skladu s člankom 83. Ugovora o osnivanju Europske zajednice za atomsku energiju – U nastavku je naveden sažetak najvažnijih odredaba Odluke, čime se ne dovodi u pitanje puni učinak same Odluke (priopćeno pod brojem dokumenta C(2021) 3889)

12.10.2021   
               
               
                  HR
               
               
                  Službeni list Europske unije
               
               
                  L 362/1
               
            
         ODLUKA KOMISIJE (EURATOM) 2021/1802
         od 10. lipnja 2021.
         u skladu s člankom 83. Ugovora o osnivanju Europske zajednice za atomsku energiju – U nastavku je naveden sažetak najvažnijih odredaba Odluke, čime se ne dovodi u pitanje puni učinak same Odluke
         
            
               (priopćeno pod brojem dokumenta C(2021) 3889)
            
         
         
            
         Ova je Odluka upućena portugalskom Nacionalnom centru za nuklearna istraživanja (Instituto Superior Técnico, Campus Tecnológico e Nuclear – CTN) i CTN je o njoj obaviješten 10. lipnja 2021.
         
            Članak 1.
            
               1.   Nacionalni centar za nuklearna istraživanja (Instituto Superior Técnico, Campus Tecnológico e Nuclear – CTN) prekršio je odredbe članka 78. prvog stavka Ugovora o Euratomu i članaka 3. i 4. Uredbe Komisije (Euratom) br. 302/2005 od 8. veljače 2005. o primjeni nadzora sigurnosti Euratoma (1) jer Komisiji nije pravodobno dostavio točnu i potpunu izjavu o osnovnim tehničkim svojstvima.
            
            
               2.   Nacionalni centar za nuklearna istraživanja (Instituto Superior Técnico, Campus Tecnológico e Nuclear – CTN) prekršio je odredbe iz članka 79. Ugovora o Euratomu i članaka 7., 8. i 9. Uredbe (Euratom) br. 302/2005 o primjeni nadzora sigurnosti Euratoma jer nije uspostavio i održavao pouzdan sustav knjigovodstva kojim se može prijaviti potpuni inventar nuklearnih materijala.
            
         
         
            Članak 2.
            
               1.   Komisija izdaje upozorenje Nacionalnom centru za nuklearna istraživanja (Instituto Superior Técnico, Campus Tecnológico e Nuclear – CTN).
            
            
               2.   Upozorenje se izriče s nalogom da se nedostaci iz članka 1. otklone što je prije moguće.
            
            
               3.   Komisija će na temelju izvješća iz članka 3. i vlastitih provjera ocijeniti usklađenost CTN-a sa zahtjevima iz stavka 2.
            
         
         
            Članak 3.
            CTN u roku od tri mjeseca od datuma ove Odluke dostavlja Komisiji izvješće u kojem se opisuju mjere poduzete za ispravljanje propusta navedenih u članku 1. CTN poduzima mjere kako bi spriječio slične situacije u budućnosti.
         
         
            Članak 4.
            
               1.   Ova je Odluka upućena portugalskom Nacionalnom centru za nuklearna istraživanja (Instituto Superior Técnico, Campus Tecnológico e Nuclear – CTN).
            
            
               2.   Ova se Odluka dostavlja Portugalskoj Republici.
            
         
         
            U Bruxellesu 10. lipnja 2021.
            
                
            
         
         
            (1)  SL L 5, 28.2.2005., str. 1.